./data/phi0474/phi005/phi0474.phi005.perseus-lat2.xml
M. Tullius Cicero
da mihi hoc; iam tibi maximam partem defensionis praecideris; non enim poteris aratores tibi iratos esse atque inimicos dicere  O causam singularem! o defensionem miseram ac perditam! nolle hoc accipere reum ab accusatore, et eum reum qui praetor in Sicilia fuerit, aratores ei statuam sua voluntate statuisse, aratores de eo bene existimare, amicos esse, salvum cupere!  metuit ne hoc vos existimetis; obruitur enim aratorum testimoniis  Vtar eo quod datur